**Nota informativă**

la proiectul hotărîrii Guvernului

„**Cu privire la modificarea unor acte normative**”

|  |
| --- |
| 1. **Denumirea autorului și, după caz, a participanților la elaborarea proiectului**
 |
| Proiectul hotărîrii de Guvern „Cu privire la modificarea unor acte normative” a fost elaborat de Ministerul Finanțelor. |
| 1. **Condițiile ce au impus elaborarea proiectului de act normativ și finalitățile urmărite**
 |
| La 21 decembrie 2017 a fost adoptată Legea nr. 293 privind unele măsuri în vederea implementării Programului de stat „Prima casă”, care are drept scop facilitarea accesului persoanelor fizice la procurarea unei locuințe prin contractarea de credite ipotecare garantate parțial de stat.Urmare acestei legi, Guvernul va implementa un program de acordare din bugetul de stat a compensațiilor pentru angajații din sectorul public, participanți în cadrul Programului de stat „Prima casă” pentru a facilita obținerea primei locuințe prin contractarea creditelor ipotecare.Ministerul Finanțelor este responsabil de realizarea programului respectiv, asigurînd procesul de înregistrare a solicitărilor de compensații pe o platformă on-line, examinare a dosarelor depuse și selectare a beneficiarilor finali. La fel, Ministerul Finanțelor va realiza transferul lunar al compensației direct la contul bancar utilizat de către solicitant la instituția creditară pentru decontările aferente creditului ipotecar, pentru a garanta utilizarea conformă a mijloacelor alocate din bugetul de stat.Realizarea acestor acțiuni, luînd în considerare numărul de angajați în sectorul bugetar care ar putea aspira la acest program, necesită îmbunătățirea capacității instituționale a Ministerului Finanțelor, prin crearea unei subdiviziuni distincte, responsabile de gestionarea activităților ce rezultă din implementarea programului respectiv, la fel ca și altor programe de stat din domeniul de competențe a Ministerului Finanțelor.  |
| 1. **Principalele prevederi ale proiectului**
 |
| Proiectul prevede majorarea efectivului-limită al aparatului central și trezoreriilor regionale ale Ministerului Finanțelor cu 4 unități (de la 303 la 307 unități). Concomitent se propune crearea, în componența Trezoreriei Regionale Chișinău – bugetul de stat (cu statut de direcție) a unui serviciu responsabil de deservirea programelor de stat (actuale și eventuale). |
| 1. **Fundamentarea economico-financiară**
 |
| Adoptarea proiectului de hotărîre nu va implica costuri financiare. Cheltuielile de personal pentru unitățile noi introduse vor fi asigurate din contul reducerii efectivului Agenției Achiziții Publice din subordinea Ministerului Finanțelor.  |
| 1. **Avizarea și consultarea publică a proiectului**
 |
| În scopul respectării prevederilor Legii nr. 239 din 13 noiembrie 2008 privind transparența în procesul decizional, proiectul hotărîrii Guvernului „Cu privire la modificarea unor acte normative” este plasat pe pagina web oficială a Ministerului Finanțelor ([www.mf.gov.md](http://www.mf.gov.md)), în compartimentul ”Transparenţa decizională”. **MINISTRU Octavian ARMAȘU** |